PressReader - Weg! Ry & Sleep: 2018-03-01 - SWARTRUGGENS
Pak jou vis­ge­rei en mik Swart­rug­gens­dam toe waar jy karp, ba­ber, kur­per of swart­baars aan jou hoek kan kry.
Weg! Ry & Sleep - 2018-03-01 - CONTENTS - VISVANGOORD SWART­RUG­GENS­DAM
’n Buf­fet van vis
As Jan die Bos­veld­bul ie­wers sou bly, sou dit op Swartruggens wees. En as hy ’n vis­stok ge­had het, sou die bielie van die Bos­veld sy tent teen­aan die wa­ter van die Swart­rug­gens­dam op­slaan.
Dié dor­pie lê tus­sen Rus­ten­burg en die Botswa­na-grens, en die kamp­plek laat ’n mens dink aan die mu­ni­si­pa­le oor­de van ouds.
Maar dis ge­wis nie mu­ni­si­paal nie en Da­wie Vor­ster be­stuur die plek al die af­ge­lo­pe 18 jaar. Só ag­ter­me­kaar hou hy din­ge dat ’n mens nie net een keer hier kom kamp nie.
Te oor­deel na hoe be­sig dit raak oor lang­na­we­ke, moet jy spring om ’n staan­plek teen die wa­ter te kry. Hier­die staan­plek­ke is op ’n lief­li­ke groen gras­mat waar wil­ger­bo­me ja­re te­rug al wor­tel ge­skiet het. Trou­ens, Da­wie het die bo­me self ge­plant.
Des­tyds toe hy oor­ge­neem het, was hier net twee staan­plek­ke, en geen krag, bo­me of gras nie. Hy het die wil­de gras uit­ge­roei en die moe­ras­ge­deel­tes teen­aan die wa­ter in die net­jie­se staan­plek­ke om­skep.
Die staan­plek­ke weg van die wa­ter af is teen ’n ef­fen­se hel­ling. Dis dig­by die kan­toor en on­der ’n plat la­ning bo­me op ’n lek­ker stuk ge­lyk gras. Krag­pun­te (die ge­wo­ne huis­sok) staan luk­raak rond en die­self­de geld vir die ge­plan­te staal­braai­plek­ke en kra­ne.
Die bad­ka­mers is op die teen­oor­ge­stel­de punt van die ont­vangs­ge­bou. Oor­kant die stor­te staan el­ke was­bak in sy eie hok­kie met ’n hoë muur tus­sen elk­een. Hier is wel nie ’n op­was­plek nie; jy moet ’n kraan of die skot­tel­tjie by jou woon­wa ge­bruik.